
Һаумыһығыҙ,хөрмәтле коллегалар! Мин Мая Абдулла ҡыҙы. Һуңғы йылдарҙа халыҡтарҙың милли үҙенсәлектәрен һаҡлауға дәүләт кимәлендә ҙур иғтибар бирелә. Республикала Халыҡ - ара башҡорт милли костюмде иң оҫта  тегеүсе “Тамға” бәйгеһе,йылына ике тапҡыр үткәреләгән “ Милли кейем көн” дәре үткәрелеүе ҡыуандыра, шатландыра.  Сөнки традицион костюм уйланып эшләнгән, тәрән мәғәнәле орнаментлы,композиция һәм төҫ яғынан,зауыҡтары менән айырылып тора. Элек орнаменттар ҙа төрлө мәғәнәле булған. Нурлы  түңәрәк,әүернә- ҡояшты,ромб-өйҙө,ҡусҡар- байлыҡты аңлата,ағас- тормош ағасын, ишелмә төрлө кәкерсәктәр менән байытылған ромб- мул уңыш символы, йөрәк – ҡунаҡсыллыҡ билгеһе.
Башҡорт ирҙәренең кейемдәренә ҡарағанда, ҡатын-ҡыҙҙарҙың милли кейемдәре күпкә сағыуыраҡ һәм информация яғынан байыраҡ.
Борон кешеләре донъяның картинаһын өс баҫҡыслы күргәндәр. Өҫкө донъя- ул баш кейеменән алып, арҡаның өҫкө яғына тиклем. Мәҫәлән, ҡашмау ҡош төҫлө. Урта донъя- артабан күлдәктең итәгенә тиклем дауам итә. Бөтә донъя үҫемлектәрен,хайуандарын, ландшафтын һүрәтләй. Аяҡ кейемендә иң аҫҡы донъя сағылдыра.
Бөгөн беҙ башҡорт ҡатын-ҡыҙҙарҙың түшелдерегенең декоры менән яҡыныраҡ танышып үтәсәкбеҙ. Әйтеүебеҙсә, башҡорт күлдәгендә өҫ яҡты һаҡлауға ҙур әһәмиәт бирелгән. Матур итеп сигелеп һәм ҡорама эшләнгән түшелдеректең тәүге маҡсаты- ул яман күҙҙән һаҡлау.
	Түшелдеректәрҙең исемдәре лә айырыла. Һәр бер районда,ырыуҙа үҙенең исеме бар.
	 Был һаҡал. Йомран табын ырыуының оҫтабикәләре эшләгән булған. Көрәк тибындығы. Был селтәр көнъяҡ-көнсығыш райондарына хас.
Оҫтабикәләр төрлөсә биҙәк һалған. Ҡалын туҡыма өҫтөнә мәрйендәр, ҡортбаш,  көмөш тәңкәләрен, сулпылар, көмбәҙе, сәйлән, сылбыр теккәндәр. Ошо материалдарҙы ҡулланып,төрлө биҙәк һалып эшләгәндәр.
	Һеҙгә бөгөн стилләштерелгән башҡорт түшелдереген эшләргә тәҡдим итәм. Туҡыма өҫтөндә ҡорама эшләү техникаһында.
	Әйҙәгеҙ,башлайыҡ эште.(талғын башҡорт көйө уйнай)
	Эшебеҙ өсөн алдан әҙерләнгән түшелдеректең нигеҙе өсөн ҡыҙыл төҫтә фетр ҡырҡылды. Киңлеге - 15 см, оҙонлоғо - 20 см шаблоны буйынса киҫелгән. Ишелмә төрлө кәкерсәктәр менән байытылған ҡусҡар орнаменты түшелдерегебеҙҙә төп  орнаменты буласаҡ. Һоро фетрҙан 2*2 см шаҡмаҡтарҙан “көмөш” тәңкәләр түңәрәкләп ҡырҡылды. Бәйләү өсөн таҫмалар кәрәк. “Титан” елеме һәм декор  өсөн үҙейәбештерелә торған страздар ( йөрәк формаһындағы,төрлө төҫтә муйынсаҡтар)  һәм пайеткалар.
	Тәүҙә  төп орнаменттарыбыҙҙы һәм башҡа биҙәүестәрҙе түшелдеректә урынлаштырабыҙ. Ҡусҡар орнаментын изделиеның  уртаһына йәбештерәбеҙ. Шунан  көмөш тәңкәләребеҙ менән түшелдеректе ситтәренән “биҙәп” сығабыҙ,йәғни йәбештереп сығабыҙ. Үҙегеҙ теләгегеҙ буйынса, страздарҙы һәм пайеткаларҙы төрлө яҡҡа ҡуйып ҡуллана алаһығыҙ. Бай фантазияғыҙҙы ҡулланып сулпыға, ҡортбашҡа,йәки көмбәҙегә оҡшатып,семәрләп йәбештерә алаһығыҙ. Ижади уңыштар,ҡыҙҙар!
	Бик матур эштәрегеҙ килеп сыҡты! Рәхмәт!
















муниципаль мәктәпкәсә белем биреү бюджет учреждениеһы
Башҡортостан Республикаһы
МР Өфө районы Жуков ауылы “Ҡарлуғас” балалар баҡсаһы








“ Стилләштерелгән башҡорт түшелдереге”
(туҡыма өҫтөндә ҡорама эшләү техникаһында)
